**Shqipëria: “Shkeljet e të drejtave në të kaluaren kërkojnë sot një qasje gjithëpërfshirëse” – Grupi i ekspertëve të OKB-së**

TIRANË / GJENEVË (12 Dhjetor 2016) - Një grup ekspertësh i Kombeve të Bashkuara i bëri thirrje sot Qeverisë Shqiptare të miratojë “një politikë kombëtare gjithëpërfshirëse që njeh plotësisht krimet e së kaluarës, përfshirë *Zhdukjet me Forcë ose Kundër Dëshirës*, dhe që të zbatohen efektivisht të gjitha aspektet që lidhen me të vërteten, drejtësinë, shpagimin, kujtesen dhe garancinë për mospërsëritje”.

“Shqipërisë i duhet akoma punë për të pranuar trashëgiminë e dhimbshme të shkeljeve të rënda të të drejtave të njeriut të kryera gjatë komunizmit,” tha një delegacion i Grupit të Punës të OKB-së për Zhdukjet me Forcë ose Kundër Dëshirës në fund të një vizite zyrtare tetë-ditore në vend\*.

Duke vlerësuar Qeverinë Shqiptare për ndërrmarrjen e një numri hapash pozitiv, ekspertët e të drejtave të njeriut Zj. Houria Es-SLAMI, e cila aktualisht kryeson Grupin e Punës, dhe Z. Henrikas Mickevicius, theksuan se zhdukja me forcë nuk mund të konsiderohet si një çeshtje e së kaluarës: “Ky vazhdon të mbetet një krim deri sa të sqarohet përfundimisht fati dhe vendndodhja e personit të zhdukur”.

“Ka ende nevojë për të zbardhur të vërteten për familjet e të gjithë atyre që janë zhdukur nën diktaturën komuniste, dhe të cilët vazhdojnë të kërkojnë të dashurit e tyre, përfshirë dhe inspektimin e të gjitha vendeve ku dyshohet se mund të jenë varrosur këta persona” thanë ata.

Ekspertët gjithashtu theksuan çështjen e përgjegjësisë juridike: “Ndërsa nuk ka raportime aktuale për raste të reja të zhdukjeve me forcë, si dhe janë ndërmarrë hapa legjislativ për të parandaluar ndodhjen e zhdukjeve me force në të ardhmen, shumica e krimeve dhe shkeljeve të rënda të të drejtave të njeriut të kryera në Shqipëri gjatë komunizmit mbeten ende për tu hetura dhe dënuar.”

“Ne u informuam se gjatë viteve të para pas rënies së komunizmit, disa raste filluan procesin e ankimimit dhe ju drejtuan gjykatave, por asnjë rast zhdukje me force i kryer gjatë këtyre viteve nuk ka arritur ndonjëherë në gjykatat shqiptare,” thanë ata.

Ekspertët e mirëpriten ligjin që lejon hapjen e dosjeve të Sigurimit dhe u shprehen positivisht se kjo do të lehtësojë arritjen e drejtësisë për viktimat dhe familjet e tyre. “Ne i bëjmë thirrje të gjitha palëve të interesuara, si qeveritare dhe jo-qeveritare, për të mbështetur plotesisht punën e këtij Autoriteti të ri, në mënyrë që të maksimizohen rezultatet e tij,” vunë në dukje ata.

“Ngurrimi për të hedhur dritë mbi të kaluaren do të pengojë Shqipërinë për të ecur përpara në të ardhmen shumë premtuese që ajo po përpiqet për të ndërtuar,” thanë ata, duke i bërë thirrje shtetit për të inkurajuar dhe lehtësuar një debat kombëtar publik për trashëgiminë e së kaluares komuniste dhe se si të tejkalohen në mënyrë kolektive pasojat e saj të dhimbshme. “Iniciativat aktuale pozitive që synojnë qeverisjen e mirë, ndërtimin e institucioneve dhe shtetit të së drejtës, nuk mund dhe nuk do të arrijnë potencialin e tyre të plotë në qoftë se kufizohen nga e kaluara e dhimbshme e vendit”.

“Nuk është tepër vonë për shërim dhe pajtim” thanë ata. “Grupi i Punës është i gatshëm për të mbështetur Qeverinë Shqiptare dhe qytetaret e saj në përpjekjet që synojnë arritjen e një shërimi të tillë, si dhe zbatimin e plotë të Deklaratës për Mbrojtjen e të Gjithë Personave nga Zhdukjet me Forcë ose Kundër Dëshirës.”

Nga 5 deri me 12 Dhjetor të 2016, delegacioni i Grupit të Punës u takua me një numër të lartë zyrtaresh të shtetit, organet gjyqesore, si dhe me të afërmit e personave të zhdukur dhe përfaqësuesit e organizatave të shoqërise civile.

Një raport përfundimtar mbi viziten do të paraqitet në Këshillin e OKB-së të të Drejtave të Njeriut në Shtator 2017.

**(\*)** <http://www.ohchr.org/Documents/Issues/Disappearances/PreliminaryObservationsAlbania12Dec2016_Albanian.docx>

FUND

*Grupi i Punës për Zhdukjet me Forcë ose Kundër Dëshirës përbëhet nga pesë ekspertë të pavarur nga të gjitha rajonet e botës. Krye-Raportuese është* ***znj. Houria Es-Slami*** *(Marok) dhe zëvendës i saj është* ***z. Bernard Duhaime*** *(Kanada); anëtarë të tjerë janë* ***z. Tae-Ung Baik*** *(Republika e Koresë),* ***z. Ariel Dulitzky*** *(Argjentinë) dhe* ***z. Henrikas Mickevicius*** *(Lituani). Për të mësuar më shumë, vizitoni faqen e internetit:* [*http://www.ohchr.org/EN/Issues/Disappearances/Pages/DisappearancesIndex.aspx*](http://www.ohchr.org/EN/Issues/Disappearances/Pages/DisappearancesIndex.aspx)

*Grupet e Punës janë pjesë e asaj që njihet me emërtimin Procedurat Speciale të Këshillit për të Drejtat e Njeriut. Procedurat Speciale, trupa më e madhe e ekspertëve të pavarur në sistemin e të drejtave të njeriut në OKB, është një emërtim i përgjithshëm që përdoret për mekanizmat e pavarur të Këshillit për gjetjen e fakteve dhe monitorimin. Personat e mandatuar të Procedurave Speciale janë ekspertë të pavarur të të drejtave të njeriut të caktuar nga Këshilli për të Drejtat e Njeriut për të adresuar situatat specifike në një shtet, ose çështjet tematike në të gjitha anët e botës. Ata nuk janë pjesë e stafit të OKB-së dhe janë të pavarur nga çdo qeveri ose organizatë. Ata shërbejnë në cilësinë e tyre si individë dhe nuk paguhen për punën e tyre.*

*Zyra e Kombeve të Bashkuara për të Drejtat e Njeriut, faqja e Shqipërisë:* [*http://www.ohchr.org/EN/Countries/ENACARegion/Pages/ALIndex.aspx*](http://www.ohchr.org/EN/Countries/ENACARegion/Pages/ALIndex.aspx)

***Për më shumë informacion dhe për kërkesat nga media:***

*Znj. Gabriela Guzmán (+41 22 917 9412 / (+41 79 894 7526 /* [*gguzman@ohchr.org*](mailto:gguzman@ohchr.org)*)*  
*Znj. Nora Kushti (+355 69 20 90 253 /* [*nora.kushti@undp.org*](mailto:nora.kushti@undp.org)*)*

Për **kërkesa nga media** lidhur me ekspertët e tjerë të pavarur të OKB-së:

Z. Xabier Celaya – Komunikimi me Mediat (+ 41 22 917 9383 / [xcelaya@ohchr.org](mailto:xcelaya@ohchr.org))

**Faqet e internetit dhe mediat sociale për të rejat më të fundit:** Përmbajtja dhe mesazhet kyçe multimediale lidhur me njoftimin e të rejave më të fundit gjenden në kanalet e medias sociale të UN Human Rights të renditura më poshtë. Ju lutemi të na etiketoni duke përdorur identifikuesit e saktë:  
Twitter: [@UNHumanRights](http://twitter.com/UNHumanRights)  
Facebook: [unitednationshumanrights](https://www.facebook.com/unitednationshumanrights)  
Instagram: [unitednationshumanrights](http://instagram.com/unitednationshumanrights)

Google+: [unitednationshumanrights](https://plus.google.com/+unitednationshumanrights/posts)  
Youtube: [unohchr](https://www.youtube.com/user/UNOHCHR)